बाल विवाह के मामले में हमारा जिला संभाग में आखिरी पायदान पर
बाल विवाह के मामले में हमारे जिले की स्थिति संभाग में बेहतर है। इस मामले में नीमच संभाग में सातवें नंबर पर है जबकि पड़ोसी जिले मंदसौर पहले पायदान पर है। हाल में जारी हुए फैमिली हेल्थ सर्वे 2016-17 (एनएफएचएस-4) की रिपोर्ट के अनुसार नीमच जिले में 20 से 24 साल तक की उम्र वाली एक तिहाई महिलाएं ऐसी हैं जिनका विवाह 18 साल से पहले ही हो गया था।
केंद्रीय स्वास्थ्य मंत्रालय द्वारा मुंबई की इंटरनेशनल इंस्टीट्यूट फॉर पॉपुलेशन साइंस से सर्वे कराया था। संस्था ने 29 जनवरी से 24 जुलाई 2015 तक जिले के 936 घरों के 1,186 महिलाओं व 191 पुरुषों का सर्वे किया। इसमें 20 से 24 साल तक की 31.8 फीसदी महिलाओं ने उनकी शादी निर्धारित उम्र से पहले होना बताया। यह आंकड़ा उज्जैन संभाग के सात जिलों में सबसे कम है। इस मामले में 48.5 फीसदी के साथ मंदसौर संभाग में अव्वल है।
खून की कमी के मामले में महिलाओं की स्थिति संभाग में थोड़ी ठीक है। 60.8 फीसदी के साथ जिला चौथे पायदान पर हैं। इसके विपरीत 57.1 फीसदी गर्भवती महिलाएं खून की कमी से जूझ रही हैं। डॉ. बी. एल. बोरीवाल के अनुसार पौष्टिक और आयरन युक्त भोजन करने से खून की कमी की समस्या से बचा जा सकता है।
खून की कमी के मामले में 60.8 प्रतिशत महिलाएं स्वस्थ
प्रसव पूर्व देखभाल करने वाली महिलाओं का आंकड़ा 10.6 फीसदी है। अभी भी 89.4 फीसदी महिलाओं को इस मामले में जागरूक होने की जरूरत है। 47.7 फीसदी महिलाएं ही गर्भधारण के बाद पहली तिमाही में चैकअप करवाती हैं। प्रसव से पहले 4 बार चैकअप कराने वाली महिलाएं 33 फीसदी हैं। 22.8 फीसदी आयरन की गोली लेती हैं।
संभाग में बाल विवाह
जिला फीसदी
मंदसौर 48.5
रतलाम 46.2
उज्जैन 41.0
देवास 36.1
शाजापुर 35.2
नीमच 31.8
(स्रोत- फैमिली हेल्थ सर्वे 206-17)
देश में शादी के लिए लड़कियों की उम्र 18 साल व लड़कों की 21 साल निर्धारित है। इससे कम उम्र में विवाह करना, करवाना या इसमें सहभागी बनना दंडनीय अपराध है। इससे शासन-प्रशासन बाल विवाह रोकने को लेकर लगातार अभियान चला रहे हैं। बावजूद चोरी-छिपे बाल विवाह हो रहे हैं। सर्वे में आया आंकड़े से साफ है कि बीते कुछ सालों में प्रशासन के तमाम प्रयासों के बावजूद बाल विवाह हुए हैं। इनमें से ज्यादातर मामले आदिवासी बाहुल इलाकों व मजरों-टोलों के हैं।
गांवों के मामले ज्यादा
मेरे कार्यकाल में बाल विवाह में कमी आई
सर्वे में उनका आंकड़ा है जिनकी शादी पूर्व में हो चुकी है। अभी स्थिति ऐसी नहीं है। मेरे एक साल के कार्यकाल में तो बाल विवाह रोकने को लेकर प्रभावी कार्रवाई हुई है। चोरी-छिपे एक-दो लाेगों ने बाहर जाकर विवाह किया हो तो अलग बात है। लोग जागरूक हो रहे हैं। रजनीश श्रीवास्तव, कलेक्टर
hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva san_Deva bho_Deva bho_Deva awa_Deva bho_Deva kas_Deva hin_Deva hin_Deva hin_Deva hin_Deva